Hjá eldra fólki er vöðvasamdráttur hægari en hjá þeim sem yngri eru . Þetta stafar meðal annars af því að með hækkandi aldri hrörnar efnið myelín sem sér um að hraða flutningi taugaboða . Taugaleiðni eldra fólks er þess vegna hægari en hjá þeim sem yngri eru og þar af leiðandi öll viðbrögð þeirra . Aldraðir ganga þess vegna og hlaupa hægar en yngra fólk . En hægari taugaleiðni er ekki ástæðan fyrir því að aldraðir keyra oft hægar en yngra fólk . Það þarf ekki hröð viðbrögð til að stíga með hægra fæti á bensíngjöfina og keyra sífellt hraðar og hraðar . Fæst gatnakerfi eru hins vegar hönnuð eingöngu með beinum vegum : Hringtorg , gatnamót , aðreinar , beygjur , umferðarljós ; allt krefst þetta viðbragða frá ökumönnum . Þeim mun hraðar sem við ökum þeim mun hraðari þurfa viðbrögð okkar í umferðinni að vera . Það er þess vegna fyrst og fremst varkárni eldra fólks í umferðinni sem gerir það að verkum að það keyrir stundum hægar en aðrir . Í raun og veru gætu aldraðir keyrt alveg jafn hratt og aðrir , en þá væru bílslys líklega tíðari en nú er . Ef Formula 1 kappaksturinn færi fram á beinum brautum þar sem aldrei þyrfti að sveigja hjá öðrum ökumönnum væri eins líklegt að fremstur þar í flokki þar væri afi Michaels Schumacher . Þeir sem vilja lesa nánar um áhrif öldrunar á taugakerfið er bent á að lesa svar við spurningunni : Valdimar Sigurðsson er prófessor við viðskiptadeild Háskólans í Reykjavík og forstöðumaður Rannsóknarseturs HR í markaðsfræði og neytendasálfræði . Rannsóknir Valdimars hafa einkum beinst að neytendahegðun og markaðssetningu á stafrænum miðlum og í verslunarumhverfi tengt matvælum og hollustu .